NaiveNeuron/SloPal huggingface dataset:
Procházka, Radoslav, poslanec NR SR (2011-07-06):
Ďakujem pekne, pán podpredseda. Chcem sa všetkým poďakovať za faktické poznámky, aj za to, že ste si ma vypočuli a reagovali na to, čo som hovoril. Zaregistroval som niekoľko otázok, myslím si, že unesú odpoveď v celku, bez toho, aby som ju nejako fragmentoval. Ja som sám povedal v tom vystúpení, že to, čo mi príde ako fanfarónske gesto, ktoré nám môže ublížiť, je tá téza pána poslanca Zajaca, že „stop, dosť, stačilo“. Ale zároveň som povedal, že súčasná podoba sociálneho štátu bude potrebovať úpravu svojich základných parametrov, že spoločnosť spotreby a zábavy na dlh nemá perspektívu a nezaslúži si ju a že bruselská administratíva a byrokracia musí mať hranice toho, čo si smie dovoliť voči národným štátom a ich priamo zvoleným parlamentným reprezentáciám. Ja len dve poznámky, možno na také dovysvetlenie. Ja verím tomu, že Slovensko je existenčne závislé od toho, aby bolo súčasťou spoločného európskeho riešenia a že keď nebude súčasťou spoločného európskeho riešenia tej, toho problému, ktorý v Európe, aj na Slovensku je, a myslím si, že ten problém, tu nesúhlasím s pánom poslancom Rafajom, že my nemáme žiadny problém, tak mu to ublíži. A druhá poznámka, možno taká prekvapujúca, okrem slobody, ktorú vynímam pred zátvorku, tak pre mňa je sociálny zmier najdôležitejšou hodnotou v politike a spoločnosti. A je to hodnota, o ktorú stojí za to bojovať, nech je to akokoľvek drahé. Ďakujem pekne.
Glváč, Martin, podpredseda NR SR (2018-03-14):
Ďakujem. S faktickou poznámkou dvaja poslanci. Končím možnosť prihlásiť sa. Nech sa páči, pán poslanec Schlosár.
Glváč, Martin, podpredseda NR SR (2019-06-26):
Ďakujem. S faktickou poznámkou nikto. Prerušujem tento bod programu. A pristúpime, nakoľko sme si odsúhlasili zmenu programu rokovania, budeme rokovať o návrhu vlády Slovenskej republiky na voľbu predsedu Úradu na ochranu oznamovateľov protispoločenskej činnosti podľa § 14 ods. 1 zákona č. 54/2019 Z. z. o ochrane oznamovateľov protispoločenskej činnosti . Návrh vlády má parlamentnú tlač 1558. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby sa ujala slova a návrh vlády uviedla. Nech sa páči.
Jurinová, Erika, podpredsedníčka NR SR (2013-05-28):
Pani poslankyňa Lucia Žitňanská. Nech sa páči.
Pellegrini, Peter, predseda NR SR (2023-11-16):
Pán poslanec Ľupták.
Gál, Gábor, poslanec NR SR (2014-02-07):
Ďakujem za slovo. Ďakujem pánovi, pani poslankyni Vášáryovej, aj pánovi poslancovi Šebejovi za faktické poznámky, ale chcem v prvom rade reagovať na pána poslanca Jánoša. Pán poslanec, keď Slovenská republika v 1993 prijala zákon č. 40/1993 Z. z., ktorá obdobným spôsobom; proste tak, to je ten zrkadlový prepis, ten maďarský; obdobným spôsobom umožnil zahraničným Slovákom bez splnenia akejkoľvek podmienky nadobudnúť slovenské štátne občianstvo. Nikto neprotestoval. My sme, my, Slovenská republika, sme prijali prví takýto zákon. Síce v 2005 sme to zmenili, ale 12 rokov sme mali takýto zákon. Vtedy vám to nevadilo? Prečo ste neprotestovali vtedy, že ale my tu prijímame cudzích štátnych príslušníkov bez faktickej väzby do štátneho zväzku Slovenskej republiky? Dvanásť rokov sme mali taký zákon, ako dnes majú Maďari. A aké bolo obdobie? Hektické? Nejaké, len boli sme pred voľbami v 2010, to bol jediný dôvod. A Fínsko, spomenuli ste niektoré štáty, ale oni nemajú zákon, ktorý rozdeľuje občanov na tri skupiny, ich diskriminuje. A ostatné štáty, ako je Rumunsko, Srbsko nemajú problém s tým maďarským zákonom. Nemajú, len Slovenská republika, ale ani Slovenská republika nemôže mať, lebo ten zákon je nevykonateľný, aj keď prijme, prijmete ten Kaliňákov návrh, tak keď niekto neohlási svoje cudzie štátne občianstvo, tak nič sa mu nestane. Bude mať stále vedené aj to slovenské. Ten zákon bude stále nevykonateľný, nezmyselný. Tak načo je nám taký zákon?
J. Slabý, poslanec: (2007-10-25):
Dajte, prosím, hlasovať o uznesení, že Národná rada Slovenskej republiky berie na vedomie správu o poľnohospodárstve a potravinárstve v Slovenskej republike 2007 (stav za rok 2006).
Ďuriš Nicholsonová, Lucia, podpredsedníčka NR SR (2016-11-30):
Pán poslanec Sopko.
Beblavý, Miroslav, poslanec NR SR (2012-06-26):
Ďakujem pekne za slovo. Ja bude veľmi stručný. Chcem len povedať, že akokoľvek to naozaj môže vyzerať niekedy zbytočné a beznádejné, keď sa rokuje naozaj o významných veciach, hoci sa o nich rokuje aj s určitou dávkou populizmu, je potrebné sa vyjadriť. A myslím si, že tie vyjadrenia, ktoré boli povedané vo vzťahu naozaj k absencii balíčka, k podstate, k zakrývaniu sa určitým, takým zvláštnym orgánom, ktorý je niekde medzi tripartitou a záujmovým združením právnických osôb, a o tom, o snahe presvedčiť, že tento balíček je o niečom inom, ako je. Že je naozaj o cielení tých, čo si to môžu dovoliť, a nikomu to neublíži. Zatiaľ to v skutočnosti je o cielení všetkých a dopady na životnú úroveň nás všetkých a budúci rast sa dajú pomerne presne a pesimisticky prepočítať. Myslím, že na to je potrebné vystupovať. Takže som rád, že to vystúpenie bolo a bolo pomerne jasné a ďakujem zaň.
Paška, Pavol, predseda NR SR (2013-04-30):
Pán poslanec Osuský za poslanecký klub SaS.
Budaj, Ján, minister životného prostredia SR (2021-10-21):
Tam je problém toto, no budeme, stojíme naozaj pred otázkou, máte pravdu, tam vzniesli legislatívci požiadavku toho vnútrokomunitárneho pripomienkovania, musíme sa s tým nejak vyrovnať. Toto bola nečakaná požiadavka a to máte pravdu, že to tam hrozí, že sa to nestihne. Ďakujem za upozornenie, sme si vedomí tejto ťažkosti a musíme sa s ňou vysporiadať.
Laššáková, Jana, podpredsedníčka NR SR (2013-07-02):
Na vystúpenie pána poslanca s faktickou poznámkou páni poslanci Kaník a Bublavý. Končím možnosť prihlásiť sa s faktickými poznámkami. Nech sa páči, pán poslanec Kaník.
Šebová, Zuzana, poslankyňa NR SR (2020-09-29):
Pán predsedajúci, dajte, prosím, hlasovať o uznesení tak, ako bolo prednesené pri predložení správy.
Grendel, Gábor, podpredseda NR SR (2021-11-11):
Pani poslankyňa Bittó Cigániková.
Laššáková, Jana, podpredsedníčka NR SR (2012-06-27):
Chce reagovať na faktickú pán poslanec? (Reakcia poslanca Hlinu.) Nech sa páči, pán poslanec, stlačte si tlačidlo.
Brocka, Július, poslanec NR SR (2013-10-24):
Pán poslanec Raši, ja vám chcem poďakovať za vaše vystúpenie, aj keď ste hovorili o všetkom možnom aj nemožnom, ale teda gro vášho vystúpenia bolo, že ste hovorili o pánu poslancovi Uhliarikovi a najmä teda, že ste vždycky alebo viackrát ste hovorili „kandidát na župana Ivan Uhliarik“. A to sa mi tak páči, lebo odvčera už je volebná kampaň do VÚC-ok a to, ako vy vlastne pomáhate nášmu kandidátovi na župana v Trnavskom kraji, teda super, to je na nezaplatenie. Čiže naozaj úprimná vďaka, pán poslanec Raši.
Pčolinský, Peter, poslanec NR SR (2018-12-05):
Ďakujem pekne. Vážený pán predsedajúci, vážení kolegovia, veľmi stručne. Dovoľujeme si predložiť návrh zákona, ktorým sa dopĺňa Občiansky zákonník v znení neskorších predpisov a ktorým sa dopĺňa zákon o dobrovoľných dražbách. V podstate cieľom tohto predloženého návrhu zákona je ochrániť právo dlžníka, občana Slovenskej republiky pred záložným veriteľom, ktorý si chce uspokojiť alebo domáhať sa uspokojenia zo zálohu, premlčanú pohľadávku a tým zabrániť podvodným konaniam pri realizovaní dobrovoľných dražieb. Prijatím tohto návrhu zákona nevzniknú žiadne zvýšené nároky na výdavky zo štátneho rozpočtu, návrh nebude mať vplyv na ekonomický ani environmentálny vplyv, ani vplyv na zamestnanosť. Návrh zákona je v súlade s Ústavou Slovenskej republiky. Ďakujem.
Jasaň, Viliam, poslanec NR SR (2011-07-07):
Ďakujem pekne. Ja nie som ani lekár, ani nemám ani zdravotnú poisťovňu, ani žiaden podiel ako lekárnik, ale opýtam sa vás na ten zisk. Vy ste tu povedali myšlienku, že zisk za službu. Pán doktor, určite by som nemal výhrady, keby som nemusel vôbec odvádzať do žiadnej zdravotnej poisťovne žiadne peniaze, ale prišiel by som k vám ako k lekárovi, vy by ste mi urobili službu a ja by som za ňu zaplatil. O. k., v poriadku a vy by ste na tom niečo získali, nemal by som voči tomu výhrady. Ale tu nezarába ani lekár, ani chorý človek, ale sprostredkovateľ tej služby, sprostredkovateľ tej služby, ktorú vlastne vy poskytujete mne cez niekoho. A je choré, keď zdravotné poisťovne majú zisk a v nemocniciach sa rušia oddelenia len preto, že im zdravotné poisťovne neplatia za úkony, ktoré ony vykonali. V tom ja vidím problém toho zisku, nie zisk ako taký, ale zisk cez sprostredkovateľa na chorého človeka. O tom my pochybujeme a to nám veľmi prekáža.
Kollár, Boris, predseda NR SR (2022-12-19):
Faktickou bude reagovať pán poslanec Kočiš.
Petrák, Ľubomír, poslanec NR SR (2019-03-27):
Ďakujem za slovo, pán predsedajúci. Vážené kolegyne, kolegovia, dovoľte, aby som v krátkosti uviedol aj krátky návrh zákona. Predmetom tohto návrhu zákona je možnosť verejných vysokých škôl vytvárať konzorciá vysokých škôl. Podstatou myšlienky je, že aj súčasne platný vysokoškolský zákon umožňuje zmluvné vzťahy vysokých škôl, ale na druhej strane musíme konštatovať a v zásade všetci konštatujeme, že slovenský vysokoškolský priestor je príliš rozdrobený, má veľa malých vysokých škôl, ktoré veľmi často majú nekoordinované postupy, majú často kvalitné a špičkové pracoviská, ale na druhej strane aj renomované vysoké školy majú aj slabšie pracoviská, ktoré by v zásade potrebovali v niektorých prípadoch výraznejšie posilniť. Vytvorenie konzorcií je v zahraničí vcelku bežnou formou. Takýmto racionálnym spôsobom sa správajú mnohé krajiny. Aj v dôvodovej správe je popísané, že existuje európske konzorcium siedmich univerzít, ktoré má koordinované prijímacie konanie, koordinovanú vedu, výskum a ďalšie aktivity. To, čo je podstatné a čo chcem zdôrazniť, je, že všetky tieto veci, ktoré sú vytvorené na zmluvnom základe, sú vytvorené na základe akademických slobôd a vysoké školy si vyberú z portfólia svojej činnosti to, čo chcú, teda na čom chcú spoločne pracovať a čo chcú navzájom koordinovať, a stanovia si ciele, ktoré chcú týmto zmluvným záväzkom dosahovať. Z tých príkladov, ktoré sú v zahraničí, môžem spomenúť trebárs fínske tampere, kde existovalo viacero univerzít, ktoré začali na rovnakom princípe a v zásade dnes tam existuje jedna univerzita, ktorá sa v rankingoch objavuje vcelku slušne vysoko. Môžem povedať, že existujú aj iné príklady, ten príklad môžem spomenúť ETH Zürich Švajčiarsko, kde na podobnom zmluvnom princípe sa spojili univerzity s jediným cieľom, aby sa z prvej stovky dostala univerzita do prvej desiatky svetových rankingov. Čiže toto sú dôvody, ktoré vedú k takýmto postupom univerzity vo svete, a preto predkladáme tento návrh zákona, aby sme rovnaké kroky umožnili aj slovenským vysokým školám a aby sme nemuseli v budúcnosti stále len bedákať nad tým, že naše vysoké školy sa nenachádzajú ani v prvej päťstovke alebo v prvej päťstovke sa nachádzajú len niektoré. A verím, že ak slovenské univerzity využijú tento návrh zákona, tak budeme môcť o pár rokov konštatovať, že aj v prvej dvojstovke sa nachádzajú slovenské univerzity. Vzhľadom na to, že nikomu neberieme žiadne slobody, len vytvárame priestor pre ďalšiu spoluprácu, vzhľadom na to, že administratívne spájanie vysokých škôl by prinieslo rad negatívnych emócií, a vzhľadom na to, že slovenské verejné vysoké školy sú zriadené zákonom, a vzhľadom na lobing jednotlivých regiónov sa dá len veľmi ťažko predpokladať, že by dochádzalo k takýmto krokom v budúcnosti. Vzhľadom aj na negatívne politické vplyvy považujeme túto cestu v súčasnosti za jedinú možnú a racionálnu, aby sme posilnili slovenské vysoké školstvo, a preto prosím o podporu tohto návrhu zákona. Ďakujem pekne.
Viskupič, Jozef, poslanec NR SR (2014-11-09):
Pán poslanec Kaník, sú niektoré situácie v parlamentnej debate, kedy sa ako keby otáčala karta. A ja mám teraz dojem aj po prvom, aj po druhom vystúpení, že my tu neberieme na zodpovednosť premiéra vlády, ale ako keby sa kolegovia snažili odvolať teba. Čiže dozvedáme sa informácie o tom, ako riadiš ministerstvo, alebo ako ho si ho riadil, čo na ministerstve zlyháva a podobne. A nepočujem žiadnu poznámku, či bude rozprávať pán poslanec Blaha, pani poslankyňa Nachtmannová alebo Tomanová, že teda máme tu problém s cétečkom, ktoré bolo predražené, že personálna nominácia do dozornej rady v piešťanskej nemocnici je naozaj obrovskou hanbou, akým spôsobom sa rozhodla vládna strana s obrovským mandátom spravovať veci verejné, a ani pol slova. Odvolávame Ľuda Kaníka? Z čoho? Akože, čo ho máme odvolať? Lebo on si dovolil povedať, že pán premiér, budujete tu systém, korupčný systém, kde ruka ruku myje, navzájom sa kryjete, idete metódou nič nepriznať, ak už sa toto nedá vydržať, tak sa urazím a začnem tu vyťahovať všetky možné veci z minulosti. No a tretia, tak ako hovoril pán poslanec Novotný, je, osobne dourážať ľudí, ľudí z opozície, pretože ja si vyprosím, aby premiér tejto krajiny hovoril, že niekto tu z opozície rokuje pod vplyvom alkoholu, alebo vôbec toto podsúval verejnosti. Toto je absolútna hanba.
Blanár, Juraj, podpredseda NR SR (2022-10-05):
Takže osem faktických poznámok evidujem na vaše vystúpenie. Ako prvá pani poslankyňa Vorobelová, nech sa páči.
P. Paška, predseda NR SR: (2008-11-06):
(Hlasovanie.) 128 prítomných, 122  za, 1 proti, 5 sa zdržalo. Tieto body sme schválili.
Uhrík, Milan, poslanec NR SR (2017-12-05):
Miňo, veľmi dobrý, veľmi dobrý príspevok a najmä z praxe, z praxe, pretože takúto spätnú väzbu počúvame od viacerých členov vlakových hliadok, ktorí to zažívajú dennodenne. Je smutné, a ja to hovorím na rovinu, že tie vlaky musíme robiť. Nie je to sranda ani pre tých chalanov, lebo robia to na úkor voľného času a na úkor vlastnej bezpečnosti, ale, bohužiaľ, často je to jediný nástroj, ako v tých vlakoch ešte zabezpečiť poriadok. My máme tiež, neplatí to len o východnom Slovensku, ale aj o južnom Slovensku, odkiaľ pochádza aj moja rodina, tiež sa stal prípad, kedy asociáli zhodou okolností ako Rómovia, cigánskeho pôvodu, ako sa hovorí, kradli bránu môjmu vlastnému otcovi, a keď ich prichytil pri čine, tak povedali, držali ju v rukách, samozrejme, tak povedali, že oni ju nekradnú, oni ju len vážia. Skúšajú, aká je ťažká. Tak podal trestné oznámenie. Začalo aj vyšetrovanie. Na prvé kolo vyšetrovania sa ale pán asociál nedostavil, lebo sa ospravedlnil kvôli hnačke, čiže vyšetrovateľ poslal môjho otca domov, naspäť do práce, že aby prišiel inokedy druhýkrát, keď asociál sa ráči dostaviť. Na to sa otec, samozrejme, vykašlal, pretože je to zamestnaný človek, má robotu a nebude sa on prispôsobovať nejakému asociálovi, či má hnačku, alebo nemá hnačku. Ja verím tomu, že jedného dňa, keď Ľudová strana Naše Slovensko bude mať pozíciu ministra vnútra, tak tieto problémy sa veľmi rýchlo vyriešia. Namiesto byrokratických reforiem sa spustia reálne reformy a ľudia to pocítia.
Ďuriš Nicholsonová, Lucia, podpredsedníčka NR SR (2017-09-14):
Toľko písomne prihlásení poslanci do rozpravy. Otváram teraz možnosť prihlásiť sa ústne. Končím možnosť prihlásiť sa do rozpravy. Nech sa páči, pani poslankyňa Zemanová.
Poliačik, Martin, poslanec NR SR (2016-09-07):
Ďakujem. Pripomínam členom výborov pre nezlučiteľnosť funkcií, že 12.30 máme zasadanie výboru v tradičnej miestnosti. 	Ďakujem.
Mikuš, Jozef, poslanec NR SR (2015-05-21):
Ďakujem pekne. Pán predseda, dajte hlasovať o tom, aby Národná rada Slovenskej republiky prerokovala uvedený návrh zákona v druhom čítaní.
P. Hrušovský, podpredseda NR SR: (2001-12-18):
Konštatujem, že návrh zákona sme schválili. Budeme pokračovať hlasovaním o ďalšom bode programu, ktorým je vládny návrh zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov , ktorý prerokúvame ako tlač 1172. Prosím teraz povereného spravodajcu gestorského výboru pána poslanca Palacku, aby uvádzal jednotlivé návrhy na hlasovanie. G. Palacka, poslanec: Ďakujem, pán predsedajúci. V spoločnej správe sú uvedené 3 pozmeňujúce návrhy, ktoré gestorský výbor odporúča schváliť. Navrhujem, aby sme o nich hlasovali spoločne s odporúčaním schváliť ich.
Laurenčík Milan, podpredseda NR SR (2021-11-11):
Páni poslanci!
Beblavý, Miroslav, poslanec NR SR (2019-11-26):
Ak môžem dokončiť svoj procedurálny návrh, pán predsedajúci, a poprosím čas, lebo ste mi nedali tú minútu... (Prerušenie vystúpenia predsedajúcim.)
Počiatek, Ján, minister dopravy, výstavby a regionálneho rozvoja SR (2015-02-12):
Ďakujem za slovo. Vážené dámy, vážení páni, vážený pán poslanec, forma súťažného dialógu je štandardnou formou, akou sa v Európe obstarávajú projekty verejno-súkromného partnerstva. Súťažný dialóg je odporúčaný pre PPP projekty aj zo strany Európskej únie ako postup, ktorý je dostatočne flexibilný, zachováva hospodársku súťaž medzi uchádzačmi a umožňuje verejnému obstarávateľovi prediskutovať všetky hľadiská projektu s každým záujemcom. Výsledkom takéhoto dialógu je potom projekt, ktorý zohľadní všetky potreby verejného obstarávateľa. Súťažný dialóg je nevyhnutne realizovaný podľa pravidiel určených v platnom a účinnom zákone o verejnom obstarávaní a jeho parametre sú plne v súlade s hlavnými princípmi verejného obstarávania, ktorými sú hospodárnosť a transparentnosť, obstarávania prác a služieb verejným sektorom. Rovnako formou súťažného dialógu postupujú európske krajiny, v ktorých je PPP forma plne etablovaná a v ktorých bolo zrealizovaných množstvo takýchto projektov, ako je napríklad Veľká Británia, Holandsko, Nemecko, Francúzsko. Určenie najvhodnejšieho spôsobu realizácie verejného obstarávania bolo zároveň predmetom analýzy poradcu ministerstva dopravy pri vypracovávaní Štúdie uskutočniteľnosti projektu, ktorú sme v plnom znení zverejnili. V tejto štúdii sa dočítate, že na základe analýzy poradcu sa pre projekt D4 a R7 z postupov verejného obstarávania, ktorý zákon o verejnom obstarávaní umožňuje aplikovať na takýto projekt, ako najvhodnejší javí postup súťažného dialógu. Vzhľadom na situáciu na trhu predpokladáme, že o účasť v súťaži bude veľký záujem. Ministerstvo dopravy tak pozve do súťažného dialógu štyroch najlepších podľa vopred jasne stanovených transparentných kritérií. Pritom vzhľadom na objem projektu a náklady v miliónoch eur, ktoré budú pre každého jedného účastníka aktuálne kvôli vypracovaniu finálnej detailnej ponuky, sa súťaže budú môcť zúčastniť len najväčšie svetové a najsilnejšie svetové konzorciá. Súťaž medzi štyrmi takýmito svetovými hráčmi považujeme za dostatočnú na to, aby výsledná cena za túto diaľnicu bola pre Slovensko čo najvýhodnejšia. Samotný proces súťažného dialógu výrazne motivuje jednotlivých uchádzačov prichádzať s inovatívnymi technickými riešeniami a optimalizovať svoje náklady za účelom ponúknutia čo najnižšej konečnej ceny za projekt. Jediným rozhodovacím kritériom bude ekonomicky najvýhodnejšia ponuka. Ďakujem za slovo, skončil som.
Laurenčík, Milan, podpredseda NR SR (2020-09-29):
Pán poslanec Marian Kotleba, ste sa neskoro prihlásili, ale ak máte niečo zmysluplné nám povedať, dávam vám slovo.
Paška, Pavol, predseda NR SR (2013-01-30):
Pán spravodajca? (Reakcia spravodajcu.)
Remišová, Veronika, dočasne poverená podpredsedníčka vlády a ministerka investícií, regionálneho rozvoja a informatizácie SR (2023-03-23):
Ďakujem.
Pellegrini, Peter, predseda NR SR (2015-04-15):
Pán poslanec Matovič, nech sa páči.
T. Galbavý, poslanec: (2004-05-12):
Vládny návrh zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených predmetov, predseda Národnej rady Slovenskej republiky navrhol Národnej rade Slovenskej republiky rozhodnutím z 23. apríla 2004 č. 694 na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor predseda Národnej rady Slovenskej republiky navrhol Výbor Národnej rady Slovenskej republiky pre vzdelanie, vedu, šport a mládež, kultúru a médiá. Vystúpiť na dnešnej schôdzi Národnej rady Slovenskej republiky k uvedenému návrhu skupiny poslancov ma určil Výbor Národnej rady Slovenskej republiky pre vzdelanie, vedu, šport, mládež, médiá svojím uznesením z 11. mája 2004 č. 228. V súlade so zákonom o rokovacom poriadku podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafované znenie a dôvodovú správu. Ďalej konštatujem, že zo znenia návrhu je zrejmé, čo sa ním má dosiahnuť. Všeobecná časť dôvodovej správy obsahuje vyjadrenie súladu návrhu s ústavou a medzinárodnými záväzkami, ktorými je Slovenská republika viazaná z dôvodov potreby novej právnej úpravy hospodárskeho a finančného dodatku a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Návrh zákona je úplne zlúčiteľný s právom Európskych spoločenstiev a s právom Európskej únie. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky z 23. apríla 2004 č. 694 prideliť vládny návrh zákona, ktorým sa mení a dopĺňa zákon č. 416/2002 Z. z. o navrátení nezákonne vyvezených kultúrnych predmetov v druhom čítaní na prerokovanie ústavnoprávnemu výboru, Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre vzdelanie, vedu, šport a mládež, kultúru a médiá, pričom odporúčam, aby výbory, ktorým bol predmetný návrh pridelený, ho prerokovali v lehote do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Vážený pán predsedajúci, ďakujem, skončil som. Z mojej strany je to všetko. Prosím, otvorte rozpravu.
Krajniak, Milan, poslanec NR SR (2018-05-28):
Kolegyňa a kolegovia, keďže, ako som povedal, nie som právnik, ak by niekoho zaujímali tie právne argumenty, ktoré som uviedol, ako som povedal, citoval som pána doc. Procházku, a chceli by ste si to pozrieť kompletne, je to aj na internete a volá sa to, keď si to dáte do Googlu O myšiach a ľuďoch a meno Procházka, tak vám ten článok nájde, kde sú tie právne argumenty, o ktoré som sa opieral. Čo sa týka tej NDR, teraz sa mi zdá, že možno som bol nesprávne pochopený. Ja som, samozrejme, ten dôvod a celý ten cyklus považoval za zvrhlý a to som práve uviedol ako príklad toho, že asi aj v dnešnej dobe, neviem teda o tom, že by to ešte niekto niekde ako robil, ale uvádzal som to ako príklad toho, že toto by sme asi za zvrhlé považovali všetci. Že toto asi nie je dôvod, že proste ako a la karte, na požiadanie, bez akýchkoľvek problémov, lebo potrebujem zvýšiť trochu športovú výkonnosť, to už sa mi zdá byť ako úplne, úplne zvrhlé.
Gabániová, Darina, poslankyňa NR SR (2014-09-19):
Ďakujem. Dovoľte, vážení poslanci, aby som pripomenula, že vyhlásenie Národnej rady Slovenskej republiky k situácii na Ukrajine má slúžiť najmä na to, aby brzdilo agresívne geopolitické záujmy tých, ktorí ich prejavujú rôznymi svojimi krokmi, a tým, že to pomenujeme pravdivo, tak tým ukazujeme alebo poukazujeme na to, že jednoznačná zodpovednosť je tu jasná, zjavná, a preto to treba stále podsúvať. Treba si uvedomiť, že nemôže nikomu vyhovovať rozvrátená situácia na Ukrajine, ak nejde o geopolitické záujmy. Vieme, ako k tomu došlo. Vieme, že zbedačená krajina, kde stúpa radikalizácia všelijakých fašizujúcich zložiek, je veľmi fragilná situácia, ktorú využijú rôzne živly, a najmä geopolitické živly, á, teda geopolitické záujmy. To, že došlo k tomu, k čomu na Ukrajine došlo, je jednoznačne zodpovednosťou tých, ktorí to spôsobili, a verím tomu, že raz to politológovia odhalia v plnej nahote. Ďalej chcem povedať jednu vec. Ukrajina predsa bola suverénnym štátom, ktorý vznikol a existoval na základe medzinárodných dohôd. Sú rôzne režimy, ktoré sú akceptované v medzinárodnom, myslím, poli alebo priestore. Prečo sa potom rôzne... (Prerušenie vystúpenia časomerom.)
Takáč, Richard, poslanec NR SR (2021-02-05):
Ďakujem veľmi pekne. Pán kolega Ľuboš Blaha, ja ti chcem poďakovať. Myslím si, že si to veľmi dobre zhodnotil, celú tú genézu. Ja si len dávam taký príklad, ja sa vždy snažím pristupovať k veciam logicky a argumentačne. A ja si neviem predstaviť, keby sme my obsadzovali úplne od začiatku, všetci dobre vieme, že pán Lipšic mal byť generálnym prokurátorom, kde vám to zhatala pani prezidentka, tak pokračovala celá cesta k špeciálnemu prokurátorovi takým spôsobom, že, samozrejme, úplne od začiatku ste menili, menili zákon. A je pre mňa úplne nepredstaviteľne nepredstaviteľné, že človek, ktorý nie je prokurátor a je politik, sa stane špeciálnym prokurátorom. Bola tu spomínaná bezpečnostná previerka, komunikácia s pani Zsuzsovou a ďalšie veci, ktoré tu nebudem rozvíjať, tak takýto človek sa stane špeciálnym prokurátorom. Dôveryhodnosť tejto inštitúcie, myslím si, že na Slovensku veľmi rýchlo klesne. A o tom všetci dobre vieme, že vaše predvolebné sľuby boli také, že výber bude transparentný do rôznych funkcií, všetky nominácie budú apolitické. A práveže po voľbách sme sa dozvedeli to, že nemali ste... (Prerušenie vystúpenia časomerom.)
Fecko, Martin, poslanec NR SR (2019-05-20):
Dobre. Ja chcem len upozorniť, lebo dneska máme aj zasadnutie výboru NBÚ, hoci nie som predsedom, ale som bývalým predsedom, takže dneska 12.05 členovia kontroly činnosti NBÚ. Ďakujem. (Prerušenie rokovania o 12.01 hodine.) (Pokračovanie rokovania o 14.00 hodine.)
P. Paška, predseda NR SR: (2007-06-26):
(Hlasovanie.) 126 prítomných, 78 za, 13 proti, 33 sa zdržalo, 2 nehlasovali. Konštatujem, že sme schválili vládny návrh novely zákona č. 455/91 Zb. o živnostenskom podnikaní. Ďalej poprosím pána Tibora Cabaja, predsedu výboru pre verejnú správu, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Je to tlač 269.
Heger, Eduard, poslanec NR SR (2018-01-30):
Ďakujem pekne. Ondro, vďaka za, že si priniesol tento príklad, ale aj za ten pozmeňujúci návrh. Ja by som sa chcel opýtať práve pri tejto príležitosti pána Pelleginiho, že ako teda plánujete riešiť takéto problémy, ktoré aj pán Dostál predostrel, pretože ste predtým hovorili, teda že dávate to do rúk samosprávam a podobne a vidíme, aj ste hovorili, reagovali ste na pána Pčolinského, že vlastne nedávate, straníci SMER-u do toho nezasahujú. Ale vidíme tu konkrétny príklad, kde sa to deje, a teda aké je vaše riešenie na to, aby ste eliminovali alebo minimalizovali práve takéto veci. Počuli sme tu opatrenie pána Dostála, ktoré prináša nejaký návrh. Takže mňa by zaujímal pri tejto príležitosti váš pohľad na to, ako to chcete vyriešiť, lebo sú to reálne prípady. Ďakujem.
Zmajkovičová, Renáta, podpredsedníčka NR SR (2014-10-30):
Ďakujem. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja poslanci. Uzatváram možnosť prihlásiť sa do rozpravy ústne. Pán poslanec Fronc. Pán poslanec Jurzyca, nie? Tak len pán poslanec Fronc, nech sa páči.
Burian, Jozef, poslanec NR SR (2017-03-22):
Ďakujem pekne, vážená pani predsedajúca. Vážený pán minister, vážené kolegyne, kolegovia, dovoľte mi, aby som predložil spoločnú správu Národnej rady Slovenskej republiky k zákonu 461/2003 o sociálnom poistení. Národná rada pridelila tento návrh zákona ústavnoprávnemu výboru, výboru pre financie a rozpočet, výboru pre sociálne veci. Určila gestorský výbor pre sociálne veci a vládny návrh zákona o sociálnom poistení podľa neskorších predpisov, 461/2003, bol prerokovaný v každom výbore. Každý výbor alebo všetky výbory odporučili Národnej rade Slovenskej republiky schváliť. Z uznesení výborov Národnej rady nevyplývajú žiadne pozmeňujúce a doplňujúce návrhy. Gestorský výbor k vládnemu návrhu zákona 461/2003 dal návrh zákona schváliť. Spoločná správa bola schválená uznesením výboru č. 48 z 21. marca 2017 a mňa poverila ako spoločného spravodajcu predniesť túto spoločnú správu na rokovaní Národnej rady Slovenskej republiky. Ďakujem, skončil som.
Ježík, Jozef, poslanec NR SR (2014-06-25):
Prosím, dajte hlasovať o návrhu zákona ako o celku s prijatými pozmeňujúcimi návrhmi.
Grendel, Gábor, podpredseda NR SR (2021-03-17):
Ďakujem, pán poslanec. Prosím, zaujmite miesto pre navrhovateľov. Dávam teraz slovo spoločnému spravodajcovi z výboru pre obranu a bezpečnosť pánovi poslancovi Lukášovi Kyselicovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Pčolinský, Peter, podpredseda NR SR (2022-12-06):
Pán minister, prepáčte, že vyrušujem, máte to ešte na dlho, lebo ešte máme pomerne veľa hlasovaní.
Abrhan, Pavol, poslanec NR SR (2012-09-27):
Vážená pani predsedajúca, Národná rada, panie poslankyne, páni poslanci, v súlade s § 73 ods. 1 zákona o rokovacom poriadku podávam v prvom čítaní spravodajskú informáciu. Konštatujem, že uvedený návrh spĺňa po formálnoprávnej stránke všetky náležitosti. Všeobecná časť dôvodovej správy obsahuje informáciu o dôvode novej právnej úpravy a je v súlade návrhu zákona s Ústavou Slovenskej republiky. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti návrhu zákona s právom Európskej únie a doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 24. augusta 2012 č. 193 a podľa § 71 rokovacieho poriadku navrhujem, aby návrh zákona prerokovali: ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do tridsať dní, a gestorský výbor do tridsaťdva dní od prerokovania návrhu zákona v Národnej rade Slovenskej republiky v prvom čítaní. Vážená pani predsedajúca, prosím, otvorte rozpravu.
Žiga, Peter, podpredseda NR SR (2024-02-28):
Pán poslanec Sulík, podľa rokovacieho poriadku by ste sa mali prihlásiť s faktickou poznámkou počas vystúpenia rečníka. Aj keby som bol zhovievavý a dal by som vám priestor na faktickú poznámku, váš klub si už vyčerpal čas, čiže nemôžem vám dať priestor vystúpiť s faktickou poznámkou. S reakciou na faktické poznámky pán poslanec Grendel.
Sulík, Richard, poslanec NR SR (2022-10-20):
Ďakujem pekne za slovo. Pán predseda, my sme pred chvíľou sa neprezentovali z toho dôvodu, že došlo k veľkému presunu hlasovaní, k tak veľkému presunu, že nie je možné si riadne usledovať, kedy bude aké hlasovanie. Preto vás chcem požiadať, resp. poprosiť, aby ste pred najbližším hlasovaním sprístupnili všetkým poslancom Národnej rady poradie hlasovaní tak, aby sme vedeli, kedy budeme o čom hlasovať. Ďakujem pekne.
Bugár, Béla, podpredseda NR SR (2016-10-26):
Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 10. schôdze Národnej rady, a to v prerušenej rozprave v prvom čítaní o návrhu skupiny poslancov na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov (tlač 261). Popoludňajšie svoje vystúpenie ešte nedokončil pán poslanec Poliačik. Nech sa páči, máte slovo. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov , tlač 261.)
Glváč, Martin, podpredseda NR SR (2017-09-07):
S faktickými poznámkami nikto. Ukončujem možnosť prihlásiť sa. Ďalší v rozprave pán poslanec Simon.
Muňko, Dušan, poslanec NR SR (2012-07-31):
Pán poslanec Osuský, hovorili ste tu o pravde. Ja by som bol rád, akú pravdu budete hovoriť a ako sa budete červenať, keď sa bude vyplácať z druhého piliera za tie tri roky. Kde budú tie politické strany? A som presvedčený, že vám tí voliči to zrátajú, pretože každý rozumný človek, ktorý má základné ekonomické vzdelanie, vie, že slovenská ekonomika toto nemohla vygenerovať a tak, ako bol nastavený druhý pilier, nemohla plniť. Ale možno máme silnejšiu ekonomiku, ako má Česká republika, Nemecko alebo iné vyspelé krajiny, ktoré majú druhý pilier úplne ináč nastavený. My netvrdíme, že druhý pilier nie je treba, ale treba nastaviť správne piliere na správne percentá tak, aby tento druhý pilier fungoval. Viete, beriem, keď hovoríte do školstva, alebo niekto hovorí do niečoho iného, ale nerozumiem, keď sa dávate do pozície a presviedčate odborníkov, že druhý pilier, tak ako je nastavený, je dobrý. Ale dúfam, pán Osuský, že vytriezviete v krátkej dobe, keď príjme Brusel záväzné stanovisko aj k, ak prijme k fiškálnej reforme, tak prijme aj k dôchodkovej reforme. A potom som zvedavý, čo budete v tejto snemovni hovoriť.
Bugár, Béla, podpredseda NR SR (2017-02-14):
Pán poslanec Petrák.
Viskupič, Jozef, poslanec NR SR (2014-12-12):
Ďakujem. Som, teraz tak idú tieto odvolávania, a vidím, že vždycky sa to tak snaží zvrtnúť, že poďme vlastne odvolávať tú opozíciu. Teraz to dokonca potvrdil jeden z poslancov. (Povedané so smiechom.) Čiže aby sme zostali tam, kde to má byť, takže odvolávame teba, pán minister, a ja viem, že si silný muž. Ten rezort doprava, možnože pán Blaha by to radšej videl doľava (zasmiatie sa v sále), pošty, telekomunikácie, regionálny rozvoj. Ale naozaj si nemyslím, že ovládaš banky cez celú Európu alebo sveta. A dokonca v týždenníku Trend v čísle 48, kde by si mohol prečítať, keďže SkyToll vlastní severná cyperská, severnú vlastní cyperská Anuket a Anuket sídli na Panenských ostrovoch, a v tomto Trende sa v 48. čísle píše, že: „Veľké banky majú dokonca takéto pravidlá, že firmy s väzbami na tvrdé daňové raje rovno účasť v takýchto tendroch odmietajú. Takéto pravidlá potvrdili aj slovenské banky priamo na otázku tohto týždenníka, napríklad VÚB alebo Tatra banka.“ Čiže nemá vplyv, viem teda, aj keď si vážim vplyv, čiže na toto priamo minister nemá vplyv. Ďalší fakt, ktorý mňa teda zaujíma, pýtal som sa naňho, prečo nie je 75 mil. a prečo 135 mil., sa jedno pravidlo zmenilo a prečo tá zákazka, ktorú ste zadávali, sa nestanovila na maximálnu výšku provízie na spracovanie platieb na jedno alebo dve percentá, ale rovno na sedem? To by ma naozaj zaujímalo, prečo v zákazke v pravidlách bolo 7 %. Lebo to vyzerá, že ste sa nejak tak dohodli, budovať síce nič nebolo vo Fleetpay treba, ale dali sme do tých podmienok 7 %. No a posledná. Je naozaj pravda, že k tomuto vás donútila Európska únia? Lebo toto sú všetko fakty... (Prerušenie vystúpenia časomerom.)
Kuffa, Štefan, poslanec NR SR (2012-10-30):
Ďakujem za slovo, aj kolegovi predrečníkovi. No naozaj boli tu veľmi silné slová, viem, čo by urobil Boh, teda viem, čo by urobil Ježiš Kristus. Ježiš Kristus ako druhá božská osoba, ak by to naozaj tak bolo, ako to tu bolo prezentované, že viem, čo by urobil, môj Boh by to nemohol byť, lebo ty by si bol tým Bohom. Ty by si bol tým Bohom. Takže toto nebol by môj Boh. Tak ako to aj tuná odznelo, veľakrát v dejinách ľudstva mali tendenciu mnohí ľudia sa vydávať za bohov a za Boha. Antická doba tu nebola spomínaná, rovnako to bolo v Rímskej ríši, gréckej, antickej dobe, kde boli cisári zároveň aj bohmi. V novodobých dejinách, bolo to tu v rozprave spomínané, John Lenon vyhlásil o sebe, „som slávnejší ako Ježiš Kristus“, nato prišiel blázon, zastrelil ho, lebo chcel byť ešte slávnejší ako John Lenon. Takto padol ten slávny boh. Naozaj tuná my predkladáme nie skutočného Boha, ale bôžikov a s ním aj predkladáme náboženstvo aj symboly, ktoré zakrývajú naše štátne symboly. Ja nemám problém voči farebným, dúhovým farbám alebo zástavám, ale všetko má svoju mieru. Ďakujem.
Zmajkovičová, Renáta, podpredsedníčka NR SR (2013-04-16):
S faktickými poznámkami jeden poslanec. Uzatváram možnosť s faktickou poznámkou sa prihlásiť. Nech sa páči, pán poslanec Petrák.
Dostál, Ondrej, poslanec NR SR (2024-01-16):
Pani poslankyňa Bittó Cigániková, ako si hovorila, predkladatelia tohto návrhu a jeho podporovatelia nemajú žiadne dôvody pre skrátené legislatívne konanie. Je to úplne evidentné a to ich vyhýbanie sa riadnej diskusii to len potvrdzuje. Podľa pôvodného plánu už dnes nemala špeciálna prokuratúra existovať. A ešte minulý týždeň sa aj pán minister Susko stretol s predsedom Národnej rady pánom Pellegrinim a generálnym prokurátorom pánom Žilinkom a diskutovali o tom, že budú robiť, budú robiť ešte nejaké zmeny a úpravy v tom návrhu. Tak to len dokresľuje absurdnosť celej tej situácie, keď podľa toho, ako si to vláda naplánovala, už to malo byť schválené, nieže skrátené konanie. Prvé čítanie, druhé čítanie a prelomené veto prezidentky, ktoré sa dá očakávať v tejto veci a až teraz predstavitelia koalície, samotní predstavitelia koalície a im blízky generálny prokurátor dospievajú k tomu, že ešte v tom návrhu zákona je možné urobiť zmeny. Tak aké zmeny by sa tam mohli urobiť, keby to išlo podľa plánu koalície, keby sme nediskutovali takto rozsiahlo a tá rozpravy by už bola skončená tak, ako si to koalícia predstavuje. A opäť, hovorila si aj o tom, o čom viacerí rečníci už hovorili, Európska únia na jednej strane zaštiťovanie sa tým, že musíme transponovať smernice, inak infringement, inak pokuty, na druhej strane Európska komisia, ktorá nám hovorí, že sa nemáme ponáhľať, varuje nás pred skracovaním.
Hraško, Igor, poslanec NR SR (2014-05-28):
Ďakujem pekne, pán predseda. Vážené kolegyne, kolegovia... (Prerušenie vystúpenie predsedajúcim.)
Ďuriš Nicholsonová, Lucia, podpredsedníčka NR SR (2017-09-14):
V rozprave teraz vystúpi pán poslanec Poliačik.
Ďuriš Nicholsonová, Lucia, podpredsedníčka NR SR (2018-06-18):
Pán poslanec, pri všetkej úcte vás asi preruším, prepáčte mi, je 19.01 hod., dohodli sme sa.
Pamula, Peter, poslanec NR SR (2019-09-19):
Ďakujem za slovo, pán predsedajúci. Ja budem krátko a stručne reagovať na včerajšie vystúpenie pána, pána kolegu Ivana. Viete, viete, pán kolega, ak by ste vytýkal nejakú pragmatickú stránku tohto zákona alebo nejaký návrh, alebo keby ste povedali, že je tam niečo zlé, tak by som to bral. Ale tak zovšeobecňovať, že Slovenská národná strana prichádza stále s nejakými návrhmi a že je to, neviem aké. Viete, čo je na tom zlé, ak chceme podporiť cestovný ruch a máme na to takýto názor? Ak máte vy iný názor, ja vám ho neberiem. Ja ho akceptujem. Budem rešpektovať každý jeden váš návrh, ktorý budete predkladať. Ale prečo hovoríte, že naše návrhy sú zlé alebo proste že sú nekoncepčné, že likvidujú nejaké podnikateľské prostredie? Vy určite poznáte moje názory. Ja si myslím, že chrbtovou kosťou trhovej ekonomiky je malý a stredný podnikateľ. Ja si myslím, že by sme mali v prvom rade sa pozerať na to, že, že ako fungujú naši podnikatelia v cestovnom ruchu a dávať im pomocnú ruku a pomáhať im, aby sa zlepšovali, aby sa rozširovali, aby ich, ich rekreačné zariadenia, stravovacie zariadenia boli na lepšej úrovni, aby sa nehovorilo, že, že susedné štáty, že cestovný ruch majú lepší, pretože sa hovorí, že Maďari, akú majú dobrú gastronómiu. Pozrite sa, aj u nás to platí. Aj u nás sú veľmi dobré reštauračné zariadenia a zariadenia, ktoré poskytujú vlastne takéto služby. Takže ja nevidím dôvod na takúto, takúto kritiku, ako, ako ste nás podrobil. Pretože nepočul som tam nič také racionálne, také niečo, čo by procesom mohol brať. Bolo to len také, nehnevajte sa, nechcem vyvolávať nejaký konflikt medzi nami, ale bolo to len také politické gesto. Beriem ho, akceptujem ho. Ale možnože v druhom čítaní, že prídete s nejakým návrhom vy a niečo sa tam možno vylepší alebo pridá. Alebo prídete s nejakým návrhom zákona o podpore cestovného ruchu. Lebo vytýkať nám, že prichádzame stále s návrhmi o podpore cestovného ruchu? To by ste mal privítať. Mal by ste byť rád, že aspoň niekto sa o to, o to zaujíma, o ten cestovný ruch. Či je to správne alebo nesprávne, to už nechajme na iných. Ale my máme takýto názor. Vy máte iný názor. Ďakujem veľmi pekne.
Danko, Andrej, podpredseda NR SR (2024-01-11):
Prosím, pani poslankyňa Mesterová.
Kollár, Boris, predseda NR SR (2021-11-12):
S ďalšou faktickou poznámkou vystúpi pán poslanec Kotleba.
B. Bugár, podpredseda NR SR: (2002-02-13):
Pán poslanec Hofbauer. R. Hofbauer, poslanec: Pán Malchárek, mňa veľmi zaujalo, že vy ste sa vyjadrovali: „my nepodporíme“, „my urobíme“, „my povieme“, my urobíme“. Prečo si pridávate plurál majestátis? To bola výsada cisárov. Vy ste nejaká zdvojená osoba, alebo strojená, alebo znásobená? Vyjadrovali ste sa, že ste nejaké ANO. Neviem, čo je to ANO. Áno, to je opakom nie. Pri vašom mene je tu v zozname napísané: Malchárek N. „N“, to je skratka „nímand“. Tak vy sa tu nevyjadrujte za nejaké ANO, nie ste ANO.
Hort, Milan, podpredseda NR SR (2010-08-04):
Pán poslanec Dušan Švantner. Nech sa páči.
Vaľová, Jana, poslankyňa NR SR (2018-01-31):
Ja si myslím, že zákon je dostatočne vyvážený. Budem oponovať opozícii, že zlí a dobrí. Neexistujú zlí a dobrí, existujú iba zvolení. A existujú iba zvolení poslanci. Všetci rozprávate, že ideme posilovať starostov a primátorov. Ja dám jednu otázku. Kto sa podpisuje pod všetky uznesenia? Kto sa podpisuje pod všetky zmluvy do banky? Mne sa bežne stáva, že mi chce zastupiteľstvo odsúhlasiť zmluvu do banky! Ak sa 24 podpíšu, nech tá zmluva tam ide, nech ju banka akceptuje. Veď kto je stíhaný? Starosta. Veď vy si oponujete. Veď ste pred chvíľou chceli, keď ste vstupovali ako, myslím, že to bola SIEŤ, aby starostovia boli stíhaní, aby ich rodiny platili všetko, za čo, čo sa stalo na tom úrade. Však ten starosta to vidí na konci. A teraz rozprávate, prečo starosta má byť posilený. No, veď to je úplne logické. Ak má mať zodpovednosť, ak nesie trestnoprávnu zodpovednosť, ak podpisuje zmluvy, veď tí poslanci tam sedia, rozprávajú niektorí hajlam-tajlam a zodpovednosť žiadna. Veď ja viem, čo podpisujem. Viem, aké podpisujem uznesenia. A viem, že za každé jedno uznesenie, aj teraz, keď idú voľby, tak, tak sa nič nerobí, len opozícia zhora-dole dáva trestné oznámenia na primátorov a na starostov. Videli ste tam už mi povedať niektorého poslanca, ktorý to odsúhlasil? No, nie, tak tam zavolajú len primátora a starostu. Videli ste na kriminálke poslancov? No nie, len primátorov a starostov. Pán Grendel, kývete s hlavou, ale to robíte, pretože už, už teda dochádza tu k tomu, že je to ako na tých primátorov a starostov ako hon na líšky. Takže povedzme si na rovinu, kto má zodpovednosť, kto je tam podpísaný, a prečo môže starosta uznesenie nepodpísať. Pretože ak ho nepodpíše, tak ho nemusí vykonať. Ak je nezmyselné, tak ho nepodpíše, pretože si myslí, že je nezmyselné, lebo sa môže stretnúť skupinka, ktorá niečo urobí aj voči tomu starostovi a voči tej obci. Tak si treba naozaj povedať, kto tam dáva svoj podpis, kto chodí na kriminálky, ak udávate, opozícia, lebo u mňa sa to stáva bežne, Transparency a podobne, tí, tí, čo sú tam, nech povedia, od koho sú financovaní, ako všetci tu sedia v politických laviciach z opozičných strán... (Prerušenie vystúpenia časomerom.)
Budaj, Ján, poslanec NR SR (2016-04-20):
Ďakujem, pán predsedajúci. Ďakujem aj pánovi poslancovi za tento hlas, ktorý zaznel, hlas človeka, ktorý je z praxe, ktorý v školstve vsadil na poctivosť, pracovitosť, ale súčasne aj na občiansku odvahu. Myslím, že práve táto občianska odvaha ohlásila nové časy, ohlásila zmenu, ktorú žijeme. V mnohých verejných službách dnes pracuje tisíce slušných a odborne zdatných ľudí, ale odvážnych nebývalo a nikde asi na svete nebýva veľa. Doba sa ale na Slovensku, ako som už povedal, mení. Včera prišlo niekoľko tisíc učiteľov, ktorí vedia jednak nahlas a odvážne obhajovať potreby nielen svoje, ale aj potreby vzdelávania, podotýkam aj pre predkladateľov, že nie školstva, ale vzdelávania, čo je oveľa širší pojem. Odporúčal by som to opraviť, pretože takto veľa oblastí vzdelávania vôbec akoby vládny program nevnímal. Prišli obhajovať záujmy vzdelávania a prišli aj preto, lebo vedia, že v parlamente je viacero, viacero učiteľov, ktorí stoja za nimi a ktorí už tú občiansku odvahu dokázali prejaviť. V našom klube je to pán Sopko a, samozrejme, vystupujúci pán poslanec, pán Žarnay, ktorý, myslím si, že preukázal, že aj na tomto fóre dokáže pomenovať stručne, ale veľmi jasne pravdu učiteľov, ktorá je zároveň pravdou záujmu, záujmu budúcich generácií. Ďakujem vám, pán Žarnay.
Žiga, Peter, podpredseda NR SR (2024-10-02):
Pán poslanec Kalivoda. (Výkriky z pléna.) Pán poslanec Galko, načo, prečo tu vykrikujete? Prečo to je? (Ruch v sále.) Kľud, kľud, kľud! Pán poslanec Kalivoda s faktickou poznámkou. (Ruch v sále.) Haló, haló, kľud. Však kľud! (Ruch v sále.) Prerušujem rokovanie parlamentu. Budeme pokračovať o 14. hodine. (Prerušenie rokovania o 11.52 hodine.) (Pokračovanie rokovania o 14.00 hodine.)
Martinák, Ľuboš, poslanec NR SR (2014-12-12):
Áno, na pána podpredsedu vlády. Vám nestačia, že hlavným kritériom, ako tu bolo povedané z úst pána podpredsedu vlády, bola najnižšia cena. Vám nestačí dokonca ani to, ako tu bolo povedané z úst pána podpredsedu, ministra Kaliňáka, že Národná diaľničná spoločnosť tieto výsledky, ale hlavne postupy súťaže uverejnila v oficiálnom Úradnom vestníku Európskej únie. Áno, pán Zajac, počuli ste dobre. V Úradnom vestníku Európskej únie. Chápem vás, vaše dlhodobé preferencie jednoducho sú také, ako sú. (Výkrik z pléna.) Pravicové strany pribúdajú ako huby po daždi. Áno, pán Hlina, to sú moje zhrnuté konečné názory. Trošku chovania by vám nezaškodilo. (Reakcia z pléna. Prerušenie vystúpenia predsedajúcim.)
Hrnčiar, Andrej, podpredseda NR SR (2016-04-26):
Pán poslanec Klus.
Šutaj Eštok, Matúš, poslanec NR SR (2023-10-25):
Sľubujem. (Potlesk.)
Jurinová, Erika, podpredsedníčka NR SR (2013-06-04):
Pán poslanec Hudacký.
Poliačik, Martin, poslanec NR SR (2014-09-24):
Ja nerobím cirkus, ja tu robím svoju prácu.